**Изх. № 6564/02.05.2018 г.**

**ПРОТОКОЛ**

За разглеждане, оценка и класиране на офертите в открита процедура за възлагане на обществена поръчка с предмет: **“Обслужване на социална кухня към Министерство на отбраната за гр. Лом”,** открита с Решение № 3099/22.02.2018 г., на изпълнителния директор на ИА „Военни клубове и военно-почивно дело“.

 **І.** На 30.03.2018 г. от 13:00 часа, в гр. София, в сградата на Изпълнителна агенция „Военни клубове и военно-почивно дело” (ИА “ВКВПД”), находяща се на бул. „Цар Освободител” № 7, комисия назначена със Заповед № 409/30.03.2018 г., на изпълнителния директор на ИА “ВКВПД”, в състав:

**Председател**: Снежана Караиванова – главен експерт в отдел „Обществени поръчки”;

 **Членове**: 1. Янка Младенова – главен експерт в отдел „Счетоводство“, в дирекция „Финанси“;

 2. Цветелина Ганева – младши експерт в отдел „Военни клубове и социални дейности“, главна дирекция „Военно-почивно дело и военни клубове“,

се събра със задача да разгледа и оцени офертите в открита процедура за възлагане на обществена поръчка с предмет: **“Обслужване на социална кухня към Министерство на отбраната за гр. Лом”.**

 След запознаване със заповедта за назначаване на комисията и съдържанието на протокола по чл. 48, ал. 6 от Правилника за прилагане на Закона за обществените поръчки (ППЗОП), членовете на комисията попълниха декларации по чл. 103, ал. 2 от Закона за обществените поръчки (ЗОП).

В присъствието на всички членове, председателят на комисията откри заседанието.

На публичното отваряне на офертата присъства представителя на „СТЕЛИ 06“ ЕООД, лице по чл. 54, ал. 2 от ППЗОП.

Съгласно обявлението за обществената поръчка, крайният срок за получаване на оферти е 17:30 часа на 29.03.2018 година.

 До крайния срок в деловодството на ИА ВКВПД е подадена следната оферта:

|  |  |  |
| --- | --- | --- |
| **№** | **Вх. №/дата** | **Име на участника** |
| 1. | Вх. № 4286/29.03.2018 г. в 15.17 ч. | „СТЕЛИ 06“ ЕООД |

Офертата е представена в запечатан непрозрачна опаковка. Няма оферти, постъпили след крайния срок.

В обявлението за обществената поръчка е посочено, че на основание чл. 104, ал. 2 от ЗОП, оценката на техническите и ценовите предложения на участниците ще се извърши преди разглеждане на документите за съответствие с критериите за подбор. В тази връзка, комисията пристъпи към отваряне на постъпилата оферта по реда на нейното постъпване и оповести съдържанието й, включително ценовото предложение на участницика, както следва:

 Комисията отвори офертата на **„СТЕЛИ 06“ ЕООД** и констатира, че е подадена в запечатана непрозрачна опаковка с ненарушена цялост, в съответствие с изискванията на възложителя. Председателят и всички членове на комисията подписаха техническото и ценово предложение на участника.

След отваряне на подадената оферта за участие и извършването на предвидените в чл. 61, т. 1 и т. 2 от ППЗОП действия, приключи публичната част от заседанието на комисията. В съответствие с чл. 51, ал. 4, т. 1 от ППЗОП, председателят свика следващото заседание на комисията на 23.04.2018 г.

**ІІ.** На свое закрито заседание проведено на 24.04.2018 г., определената със Заповед № 409/30.03.2018 г. комисия продължи своята работа по разглеждане на представените оферти.

Поради ползването на платен годишен отпуск от Цветелина Ганева (редовен член) – младши експерт в отдел „Военни клубове и социални дейности“, главна дирекция „Военно-почивно дело и военни клубове“, комисията продължи работата в следният състав:

**Председател**: Снежана Караиванова – главен експерт в отдел „Обществени поръчки”;

 **Членове**: Янка Младенова – главен експерт в отдел „Счетоводство“, в дирекция „Финанси“;

 2. Ружа Савова (резервен член) – главен експерт в отдел „Военни клубове и социални дейности“, главна дирекция „Военно-почивно дело и военни клубове“.

**1.** Участникът **„СТЕЛИ 06“ ЕООД** е представил оферта с вх. № 4286/29.03.2018 г. При разглеждане на техническото и ценово предложение от офертата на участника комисията констатира, че същата е изготвена и представена съгласно изискванията на Възложителя.

**2**.Участникът **„СТЕЛИ 06“ ЕООД** е представил оферта с вх. № 4286/29.03.2018 г. При разглеждане на ценовото предложение от офертата на участника, комисията установи следното:

Участникът **„СТЕЛИ 06“ ЕООД** е предложил:

1. цена за 1(един) човек за 1(един) обяд - 2,92 (два и 0,92) лева без ДДС, съответно 3,50 (три и 0,50) лева с ДДС;
2. цена за 1(един) човек за 1(един) празничен обяд - 3,75 (три и 0,75) лева без ДДС, съответно 4,50 (четири и 0,50) лева с ДДС.

**ІІІ.** На основание чл. 61, т. 3 от ППЗОП комисията пристъпи към разглеждане на техническите и ценови предложения на участниците и оценяване съгласно избрания критерий за подбор:

**1.**Техническото предложение за изпълнение на поръчката на **„СТЕЛИ 06“ ЕООД**, е изготвено съгласно изискванията на Възложителя.

 **IV.**Съгласно чл. 61, т. 3 от ППЗОП, комисията извърши оценка на офертите по критерия „най-ниска цена“, както следва:

**1-во място:**

 **„СТЕЛИ 06“ ЕООД**, предложил e:

-цена за 1(един) човек за 1(един) обяд - **2,92 (два и 0,92) лева без ДДС, съответно 3,50 (три и 0,50) лева с ДДС.**

 I**V.** На 24.04.2018 г., в 12:00 часа се проведе закрито заседание на комисията за разглеждане на документите за съответствие с изискванията към личното състояние и критериите за подбор, поставени от възложителя.

На основание чл. 61, т. 4 от ППЗОП комисията пристъпи към разглеждане на документите, свързани с личното състояние и критериите за подбор на участниците в низходящ ред, спрямо получените оценки.

1. **По офертата на „СТЕЛИ 06“ ЕООД, вх. № 4286/29.03.2018:**

При извършената проверка комисията установи, че участникът е представил ЕЕДОП, в който информацията за личното състояние на лицата по чл. 40 ППЗОП и тази, свързана с критериите за подбор съответства, напълно на условията, поставени от Възложителя. Участникът отговаря на минималните изисквания за допустимост.

**V. На основание чл. 61, т. 3 от ППЗОП, комисията пристъпи към класиране на участниците, както следва:**

**1-во място:**

  **„СТЕЛИ 06“ ЕООД**, предложил e:

-Цена за 1 (един) човек за 1 (един) обяд - 2,92 (два и 0,92) лева без ДДС, съответно 3,50 (три и 0,50) лева с ДДС.

Комисията се проведе в (две) заседания - на 30.03.2018 г. и 24.04.2018 г. за разглеждане и оценка на получените оферти.

За работата си комисията състави и подписа настоящия протокол в 1 (един) оригинален екземпляр.

Комисията предаде на Възложителя настоящия протокол, заедно с цялата документация по разглежданата процедура.

**Председател:**

Снежана Караиванова......./п/.................

**Членове:**

1. Ружа Савова........./п/...................
2. Янка Младенова....../п/............